Diari Oficial de la Generalitat Valenciana


Sumari del DOGV 3659, del 04-01-2000 (1999/10930)

RESOLUCIÓ de 10 de desembre de 1999, de la Universitat Politècnica de València, per la qual es convoca un concurs per a proveir places de cossos docents universitaris.
-----------------------------------------------------------------------------------------------------------------------------------------------------------------------

### Dades del document

Número de DOGV
:   3659

Data del DOGV
:   04-01-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/10299


Data del document
:   10-12-1999

Organisme emissor
:   Universitat Politècnica de València

Tipus de document
:   Resolució

Descriptors 

:   * concurs administratiu
    * universitat
    * personal docent

RESOLUCIÓ de 10 de desembre de 1999, de la Universitat Politècnica de València, per la qual es convoca un concurs per a proveir places de cossos docents universitaris. [1999/Q10644]
  
Fent ús de les atribucions que li confereix la Llei Orgànica 11/1983 i l'article 2.4 del Reial Decret 1.888/1984, que regula els concursos per a la provisió de places dels cossos docents universitaris, aquest Rectorat ha resolt convocar un concurs per a proveir les places que s'esmenten en l'annex I d'aquesta resolució, d'acord amb les bases següents:
  
Primera
  
Aquest concurs es regirà pel que disposa la Llei Orgànica 11/1983, de 25 d'agost (Boletín Oficial del Estado d'1 de setembre); el Reial Decret 1.888/1984, de 26 de setembre (Boletín Oficial del Estado de 26 d'octubre), modificat parcialment pel Reial Decret 1.427/1986, de 13 de juny (Boletín Oficial del Estado d'11 de juliol); l'Ordre de 28 de desembre de 1984 (Boletín Oficial del Estado de 16 de gener de 1995), i el Decret 145/1985, de 20 de setembre (Diari Oficial de la Generalitat Valenciana de 30 de setembre), pel qual s'aproven els Estatuts de la Universitat Politècnica de València; i, allò que no hi estiga establit, es regirà per la legislació general de funcionaris que hi siga aplicable.
  
Segona
  
Per a ser admés a l'esmentat concurs, els aspirants hauran de complir els requisits següents:
  
a) Ser espanyol o ciutadà d'algun dels altres estats membres de la Unió Europea, o nacional d'aquells estats al quals, en virtut de tractats internacionals establits per la Unió Europea i ratificats per Espanya, siga aplicable la lliure circulació de treballadors en els termes en què aquesta es trobe definida en el Tractat Constitutiu de la Comunitat Europea.
  
Aquells aspirants que no posseïsquen la nacionalitat espanyola hauran d'acreditar un coneixement adequat del castellà. Amb aquest efecte es podrà acreditar de la forma que s'indica en la base novena d'aquesta convocatòria.
  
b) Haver fet els 18 anys i no haver complit els 70.
  
c) No haver sigut separat, mitjançant un expedient disciplinari, del servei de l'administració pública, ni trobar-se inhabilitat per sentència ferma per a l'exercici de funcions públiques.
  
En el cas dels aspirants que no posseïsquen la nacionalitat espanyola, no estar sotmesos a cap sanció disciplinària o condemna penal que impedisca l'accés a la funció pública al seu estat.
  
d) No patir cap malaltia ni defecte físic o psíquic que impedisca el desenvolupament de les funcions corresponents a un professor d'universitat.
  
La concurrència dels requisits anteriors s'haurà de referir sempre a una data anterior a l'expiració del termini fixat per a sol·licitar la participació en el concurs.
  
Tercera
  
Hauran de complir, a més, les condicions específiques que s'indiquen en l'article 4, apartats 1 i 2 del Reial Decret 1.888/1984, de 26 de setembre, segons la categoria de la plaça i la classe de concurs.
  
- Per als concursos de places de professor titular d'escola universitària cal estar en possessió del títol de llicenciat, arquitecte o enginyer superior. En àrees de coneixement determinades pel Consell d'Universitats, serà suficient el títol de diplomat, arquitecte tècnic o enginyer tècnic.
  
- Per als concursos de places de catedràtic d'escoles universitàries i de professor titular d'universitat cal estar en possessió del títol de doctor.
  
- Per als concursos de places de catedràtic d'universitat cal tenir la condició de catedràtic d'universitat, o bé la de professor titular d'universitat, o catedràtic d'escola universitària amb tres anys d'antiguitat a la publicació de la convocatòria en un d'ells o entre els dos cossos, i la titulació de doctor. El Consell d'Universitats, després de la sol·licitud individualitzada, podrà eximir d'aquests requisits doctors en consideració als seus mèrits.
  
- Podran participar en els concursos de mèrits els professors del cos a què corresponga la plaça vacant
  
Quarta
  
Els qui vulguen prendre part en el concurs hauran de trametre la corresponent sol·licitud al rector de la Universitat Politècnica de València, per qualsevol dels procediments establits en la Llei de Règim Jurídic de les Administracions Públiques i del Procediment Administratiu Comú, en el termini de 20 dies hàbils a partir de la publicació d'aquesta convocatòria en el Boletín Oficial del Estado, mitjançant instància, segons el model de l'annex II, degudament emplenada i per triplicat, per a cada una de les places que sol·liciten, juntament amb la documentació següent:
  
a) Fotocòpia del document nacional d'identitat o passaport. Els candidats que no posseïsquen la nacionalitat espanyola hauran d'aportar, a més, un certificat expedit per l'autoritat competent del seu país d'origen que acredite la nacionalitat.
  
b) Fotocòpia confrontada del títol acadèmic (o document acreditatiu) exigit, que si s'ha obtingut a l'estranger, haurà de ser homologat a Espanya. Els nacionals de la resta d'estats membres de la Unió Europea hauran d'acreditar que els ha sigut concedit el reconeixement del títol exigit, de conformitat amb el que disposa el Reial Decret 1.665/1991, de 25 d'octubre (Boletín Oficial del Estado de 22 de novembre de 1991).
  
c) Certificats on s'acredite el compliment dels requisits acadèmics específics que indica la base tercera per a participar en el concurs.
  
d) Resguard que justifique el pagament de 4.000 pessetes en concepte de drets d'examen.
  
Cinquena
  
Els aspirants hauran de pagar, mitjançant una transferència a Bancaixa, sucursal 724, número de compte 39494563653127, Universitat Politècnica de València, Taxes, la quantitat de 4.000 pessetes en concepte de drets d'examen, i especificar-hi el nom i els cognoms, el número de carnet d'identitat i la plaça a la qual concursen amb la indicació del número. El resguard de la transferència s'haurà d'adjuntar a la sol·licitud que es presente per a participar en el concurs.
  
Sisena
  
Una vegada acabat el termini de presentació de sol·licituds, el rector de la Universitat Politècnica de València, per qualsevol dels procediments establits en la Llei de Règim Jurídic de les Administracions Públiques i del Procediment Administratiu Comú, trametrà a tots els aspirants una relació completa d'admesos i d'exclosos, amb la indicació de les causes de l'exclusió. Contra aquesta resolució, que aprova la llista d'admesos i d'exclosos, les persones interessades podran presentar una reclamació davant el rector, en el termini de 15 dies hàbils a comptar des de l'endemà de la notificació de la relació d'admesos i exclosos.
  
Setena
  
Amb una antelació mínima de 15 dies naturals, el president de la comissió notificarà a tots els aspirants la data, l'hora i el lloc de l'acte de presentació.
  
Vuitena
  
En l'acte de presentació, els concursants hauran d'entregar al president de la comissió la documentació indicada en els articles 9 i 10 del Reial Decret 1.427/1986, que modifica parcialment el Reial Decret 1.888/1984.
  
Novena
  
La comissió encarregada de resoldre el concurs, en el transcurs de les proves orals, valorarà i tindrà en compte que els aspirants que no posseeixen la nacionalitat espanyola tenen un coneixement adequat del castellà.
  
Deu
  
Els candidats proposats per a la provisió de la plaça hauran de presentar al Registre General de la Universitat Politècnica de València, en el termini de 15 dies hàbils següents a l'acabament de l'actuació de la comissió, per qualsevol dels mitjans assenyalats en l'article 38.4 de la Llei de Règim Jurídic de les Administracions Públiques i del Procediment Administratiu Comú, els documents següents:
  
a) Fotocòpia del document nacional d'identitat o document equivalent per als nacionals dels altres estats a què fa referència la base segona a) d'aquesta convocatòria.
  
b) Certificat mèdic oficial de no patir cap malaltia ni defecte físic o psíquic que li impedisca el compliment de les funcions corresponents als professors d'universitat.
  
c) Declaració jurada de no haver estat separat de l'administració pública, en virtut d'expedient disciplinari, i no trobar-se inhabilitat per a l'exercici de la funció pública.
  
d) Fotocòpia compulsada del títol acadèmic exigit en la convocatòria.
  
Els aspirants que no tinguen la nacionalitat espanyola hauran d'acreditar que no estan sotmesos a cap sanció disciplinària o condemna penal que impedisca l'accés a la funció pública en el seu estat, mitjançant un certificat expedit per les autoritats competents del seu país d'origen.
  
Els aspirants espanyols que tinguen la condició de funcionaris de carrera estan exempts de justificar aquests documents i requisits, i han de presentar un certificat del ministeri o organisme de què depenen, que acredite la seua condició de funcionari i totes les circumstàncies que consten en el seu full de serveis.
  
D'acord amb al Reial Decret 236/1988, de 4 de març, les comissions encarregades de jutjar estan classificades en la categoria primera, segons el que disposen l'article 33.2 i l'annex IV de l'esmentat reial decret.
  
València, 10 de desembre de 1999.- El rector: Justo Nieto Nieto.
  
ANNEX I
  
Catedràtic d'universitat
  
206/1999 (codi 788). Àrea de coneixement: Enginyeria Hidràulica
  
Departament: Enginyeria Hidràulica i Medi Ambient
  
Perfil docent de la plaça: investigació, gestió i explotació d'aigües subterrànies
  
Centre: Escola Tècnica Superior d'Enginyers de Camins, Canals i Ports
  
Classe de convocatòria: concurs d'accés
  
Nombre de places: una
  
207/1999 (codi 2479). Àrea de coneixement: Matemàtica Aplicada
  
Departament: Matemàtica Aplicada
  
Perfil docent de la plaça: àlgebra, càlcul
  
Centre: Escola Politècnica Superior de Gandia
  
Classe de convocatòria: concurs d'accés
  
Nombre de places: una
  
208/1999 (codi 2480). Àrea de coneixement: Matemàtica Aplicada
  
Departament: Matemàtica Aplicada
  
Perfil docent de la plaça: àlgebra lineal
  
Centre: Escola Tècnica Superior d'Arquitectura
  
Classe de convocatòria: concurs d'accés
  
Nombre de places: una
  
209/1999 (codi 2486). Àrea de coneixement: Projectes Arquitectònics
  
Departament: Projectes Arquitectònics
  
Perfil docent de la plaça: projectes arquitectònics
  
Centre: Escola Tècnica Superior d'Arquitectura
  
Classe de convocatòria: concurs d'accés
  
Nombre de places: una
  
210/1999 (codi 2487). Àrea de coneixement: Projectes Arquitectònics
  
Departament: Projectes Arquitectònics
  
Perfil docent de la plaça: projectes arquitectònics
  
Centre: Escola Tècnica Superior d'Arquitectura
  
Classe de convocatòria: concurs d'accés
  
Nombre de places: una
  
Professor titular d'universitat
  
212/1999 (codi 2442). Àrea de coneixement: Filologia Anglesa
  
Departament: Idiomes
  
Perfil docent de la plaça: anglés tècnic, tècniques de redacció d'anglés formal
  
Centre: Escola Universitària d'Informàtica
  
Classe de convocatòria: concurs d'accés
  
Nombre de places: una
  
213/1999 (codi 2448). Àrea de coneixement: Tecnologia del Medi Ambient
  
Departament: Enginyeria Hidràulica i Medi Ambient
  
Perfil docent de la plaça: contaminació d'aigües, models d'hidrologia i qualitat d'aigües
  
Centre: Escola Tècnica Superior d'Enginyers de Camins, Canals i Ports
  
Classe de convocatòria: concurs d'accés
  
Nombre de places: una
  
214/1999 (codi 2449). Àrea de coneixement: Tecnologia del Medi Ambient
  
Departament: Enginyeria Hidràulica i Medi Ambient
  
Perfil docent de la plaça: avaluació de l'impacte ambiental
  
Centre: Escola Politècnica Superior de Gandia
  
Classe de convocatòria: concurs d'accés
  
Nombre de places: una
  
215/1999 (codi 2453). Àrea de coneixement: Matemàtica Aplicada
  
Departament: Matemàtica Aplicada
  
Perfil docent de la plaça: àlgebra lineal, ampliació de càlcul infinitesimal i integral, ampliació d'àlgebra lineal, càlcul infinitesimal i integral, mètodes matemàtics I, mètodes matemàtics II
  
Centre: Escola Tècnica Superior d'Enginyers Industrials
  
Classe de convocatòria: concurs d'accés
  
Nombre de places: una
  
216/1999 (codi 2454). Àrea de coneixement: Matemàtica Aplicada
  
Departament: Matemàtica Aplicada
  
Perfil docent de la plaça: àlgebra lineal, càlcul infinitesimal i integral, ampliació d'àlgebra lineal, ampliació de càlcul infinitesimal i integral
  
Centre: Escola Tècnica Superior d'Enginyers Industrials
  
Classe de convocatòria: concurs d'accés
  
Nombre de places: una
  
217/1999 (codi 2456). Àrea de coneixement: Matemàtica Aplicada
  
Departament: Matemàtica Aplicada
  
Perfil docent de la plaça: matemàtica discreta, àlgebra
  
Centre: Escola Universitària d'Informàtica
  
Classe de convocatòria: concurs d'accés
  
Nombre de places: una
  
218/1999 (codi 2462). Àrea de coneixement: Llenguatges i Sistemes Informàtics
  
Departament: Sistemes Informàtics i Computació
  
Perfil docent de la plaça: algorítmia
  
Centre: Facultat d'Informàtica
  
Classe de convocatòria: concurs d'accés
  
Nombre de places: una
  
219/1999 (codi 2463). Àrea de coneixement: Llenguatges i Sistemes Informàtics
  
Departament: Sistemes Informàtics i Computació
  
Perfil docent de la plaça: programació funcional
  
Centre: Facultat de Informàtica
  
Classe de convocatòria: concurs d'accés
  
Nombre de places: una
  
220/1999 (codi 2464). Àrea de coneixement: Tecnologia d'Aliments
  
Departament: Tecnologia d'Aliments
  
Perfil docent de la plaça: anàlisi d'aliments, toxicologia industrial dels processos alimentaris, control de qualitat en la indústria agroalimentària, enginyeria de la qualitat
  
Centre: Escola Tècnica Superior d'Enginyers Agrònoms
  
Classe de convocatòria: concurs d'accés
  
Nombre de places: una
  
221/1999 (codi 2465). Àrea de coneixement: Tecnologia d'Aliments
  
Departament: Tecnologia d'Aliments
  
Perfil docent de la plaça: vins i begudes alcohòliques, indústries agràries I
  
Centre: Escola Tècnica Superior d'Enginyers Agrònoms
  
Classe de convocatòria: concurs d'accés
  
Nombre de places: una
  
Catedràtic d'escola universitària
  
222/1999 (codi 2455). Àrea de coneixement: Matemàtica Aplicada
  
Departament: Matemàtica Aplicada
  
Perfil docent de la plaça: fonaments matemàtics de l'arquitectura tècnica, optimització combinatòria aplicada a la construcció
  
Centre: Escola Universitària d'Arquitectura Tècnica
  
Classe de convocatòria: concurs d'accés
  
Nombre de places: una
  
223/1999 (codi 2457). Àrea de coneixement: Matemàtica Aplicada
  
Departament: Matemàtica Aplicada
  
Perfil docent de la plaça: fonaments matemàtics de l'enginyeria, ampliació de matemàtiques de l'enginyeria electrònica, mètodes matemàtics per a l'enginyeria electrònica
  
Centre: Escola Universitària d'Enginyeria Tècnica Industrial
  
Classe de convocatòria: concurs d'accés
  
Nombre de places: una
  
224/1999 (codi 2460). Àrea de coneixement: Química Analítica
  
Departament: Química
  
Perfil docent de la plaça: química, anàlisi química
  
Centre: Escola Politècnica Superior de Gandia
  
Classe de convocatòria: concurs d'accés